กรมอนามัย ร่วมกับเครือข่ายแรงงานกว่า 20 องค์กร ลดความเสี่ยงกลุ่มแรงงานทั้งในระบบ นอกระบบและแรงงานข้ามชาติในทุกพื้นที่
กรมอนามัย ร่วมกับเครือข่ายแรงงานกว่า 20 องค์กร ลดความเสี่ยงกลุ่มแรงงานทั้งในระบบ นอกระบบและแรงงานข้ามชาติในทุกพื้นที่ พญ.พรรณพิมล วิปุลากร อธิบดีกรมอนามัย เปิดเผยถึงการประชุมปรึกษาหารือแนวทางมาตรการป้องกันการแพร่ระบาดของโรควิด -19 ร่วมกับภาคีเครือข่ายแรงงานทั้งในระบบและนอกระบบ แรงงานข้ามชาติ และภาคีเครือข่ายภาคประชาสังคม ที่กรมอนามัย วันนี้ ว่า กรมอนามัยได้ขอความร่วมมือผู้ประกอบการ หรือนายจ้างที่ดูแลแรงงานเหล่านี้ ให้ปฏิบัติตามคำแนะนำในช่วงการระบาดของโรควิด -19 อย่างเคร่งครัด โดยมีการทำความสะอาดห้องพัก พื้นที่ส่วนกลาง หรือพื้นที่ที่ใช้ร่วมกันในที่พักคนงานก่อสร้าง และให้มีการเปิดประตู หน้าต่างเพื่อระบายอากาศเป็นประจำทุกวัน ดูแลให้มีการทำความสะอาด ห้องน้ำ ห้องส้วม และอาจใช้น้ำยาฆ่าเชื้อในจุดที่มีการสัมผัสร่วมกัน เช่น ลูกบิดประตู ราวจับและสวิตซ์ไฟ  อย่างสม่ำเสมอ รวมทั้งดูแลไม่ให้มีน้ำเสียหรือน้ำที่ใช้แล้วเฉอะแฉะพื้นที่โดยรอบที่พักด้านนายอดิศร เกิดมงคล ผู้ประสานงานเครือข่ายองค์กรด้านประชากรข้ามชาติ กล่าวว่า ปัจจุบันกลุ่มแรงงานข้ามชาติ  จะมีกลไกการทำงานร่วมกันของกระทรวงสาธารณสุข ภาคประชาสังคมและตัวแรงงานข้ามชาติในการสร้างระบบอาสาสมัครด้านสาธารณสุขในกลุ่มแรงงานข้ามชาติ (อสต.) อยู่แล้ว แต่ตอนนี้ปัญหาที่สำคัญของกลุ่มแรงงานข้ามชาติ คือ ในกลุ่มที่ถูกกักในสำนักงานตรวจคนเข้าเมือง ดังที่พบกรณีการติดเชื้อที่สะเดา จังหวัดสงขลา 42 คน ซึ่งเป็นการพบในพื้นที่ห้องกักเป็นครั้งแรกของประเทศไทย ปัญหาสำคัญในส่วนนี้ คือ ห้องกักไม่ได้มีพื้นที่ที่กว้างขวางมากพอสำหรับคนจำนวนมากในการเว้นระยะห่าง ทางกายภาพ รวมทั้งมาตรการทางด้านสุขภาพในห้องกักอาจจะมีความแตกต่างและขาดมาตรการในการดูแลและป้องกันโรคเมื่อเทียบกับพื้นที่อื่นๆ จะมีแนวทางการป้องกันได้อย่างไรเพื่อลดความเสี่ยงในพื้นที่